google/wiki40b huggingface dataset:
Lagoa Rodrigo de Freitas

Lagoa Rodrigo de Freitas, mest kjent som Lagoa, er en innsjø i bydelen Lagoa sør i Rio de Janeiro. Den har et areal på rundt 2,2 km² og en gjennomsnittsdybde på 2,8 meter. Maksimum dybde er 4,3 meter. Den er forbundet til Atlanterhavet via en kanal, som fungerer som grense mellom bydelene Ipanema og Leblon. Det er to øyer i innsjøen: Ilha Piraquê og Ilha Caiçaras.
Rundt innsjøen går det en 7,5 km lang gang- og sykkelsti og en rekke parker. Eiendomsprisene rundt innsjøen er blant byens høyeste. Like nord for Lagoa ligger fjellet Corcovado med den kjente Kristusstatuen. Ved juletider har innsjøen et enormt flytende juletre.
Under De olympiske leker 2016 skal øvelsene i kanosprint og roing avholdes på innsjøen.
Maalbeek metrostasjon

Historikk

Stasjonen ble åpnet 17. desember 1969 som en premetrostasjon (dvs. med trikker i stedet for metrotog), som del av den første underjordiske strekningen for kollektivtransport i Belgia, den gikk mellom De Brouckère og Schuman. I 1976 ble premetrostrekningen ombygd til en ekte metrostrekning. 1982 ble denne delt opp i to forkkjellige linjer: 1A og 1B, som begge betjener Maalbeek. 4. april 2009 fikk disse de nye numrene 1 og 5.

Terrorangrepene i 2016

22. mars 2016 ble det meldt om et terrorangrep på stasjonen. Den flamske radio- og fjernsynsorganisasjonen VRT rapporterte offisielt at 15 mennesker hadde mistet livet i angrepet, og 55 hadde blitt skadet. Kort tid seinere ble det rapportert at 20 mennesker hadde mistet livet i angrepet, og 106 skadet. Minst 34 mennesker har mistet livet som følge av anslagene i Brussels ifølge flere nettaviser.
Amandaprisen 2006

Amandaprisen 2006 var utdelingen av Amandaprisen i 2006. Den ble delt ut i Haugesund den 18. august 2006. Både filmer fra 2005 og 2006 var nominerte.

Vinnere og nominerte

Nominasjonen til Amandaprisen 2006 ble offentliggjort 28. juni . Juryleder dette året var Aksel Hennie .
Vinnerne i hver kategori er uthevet.
Dommerne i Israel

Dommerne i Israel (hebraisk: shôphatîm eller shoftim שופטים) var i henhold til Bibelen en form for karismatiske ledere, «en hersker eller en militær leder, foruten også en som presiderte ved juridiske møter».
Fra tiden mellom israelittenes innvandring i det lovte land og erobring av Kanaan ved Josva og fram til opprettelsen av det første kongedømmet Israel (kongetiden), ca. 1150-1025 f.Kr., utgjorde de israelittiske stammene en løs sammenslutning. Det eksisterte ingen felles eller sentral styring, men i tider av vanskeligheter eller krise ble folket ledet av ad hoc ledere kjent som dommere. Denne tiden huskes som Dommertiden og er nedtegnet i Dommernes bok.
Dommertiden ble preget av flere hendelser. Ofte var det uorden i landet og ingen som hadde ansvaret. Det førte til at innbyggerne oppførte seg dårlig. Da hendte det også at de ble angrepet og plaget av folkene omkring. Da de vendte seg til Herren, lot han sterke personligheter stå fram som «Israels redningsmann». Disse ble kalt dommere. Dommerne fulgte vanligvis ikke like etter hverandre. Muligens kan også noen ha virket samtidig i en periode. Det kan også forstås som at de virket særlig i én bestemt del av landet og for noen stammer, og ikke nødvendigvis for hele landet og alle stammene.

Dommernes rolle

I Dommernes bok er et syklisk (gjentakende) mønster gitt for å vise behovet for de ulike dommerne: det israelittiske folkets frafall eller «synd»; undertrykkelse eller urett påført som straff fra Jahve; rop om hjelp fra Herren; og til sist redning eller forløselse. Lederne eller dommerne var således ikke valgt av folket, men de «sto fram», tilsynelatende utvalgt av Gud.
Mens dommer er den nærmeste bokstavelige oversettelsen av det hebraiske begrepet som er benyttet i den masoretiske bibelteksten, posisjonen er mer av et ikkevalgt og ikkearvelig lederskap enn av juridiske erklæringer. Dommerne hadde i enkelte tider rollen som en offisiell med autoritet til administrere lov og rett, men ikke alltid. De fleste dommerne fungerte hovedsakelig som militære ledere i vanskelige tider. Disse lederne ble tenkt som sendt av Gud for hjelpe eller redde folket fra en trussel. Etter at trussel var løst eller gått over var det vanligvis forventet at dommeren oppga sin posisjon. De fleste var antagelig stammehøvdinger eller lokale ledere, i motsetningen til de deuteronomistiske historikernes propaganda av dem som ledere av hele Israel.
Rumpler

Rumpler Flugzeugwerke, vanligvis bare kjent som Rumpler, var en tysk flyfabrikk grunnlagt i Berlin av den østerrikske ingeniøren Edmund Rumpler i 1909 som Rumpler Luftfahrtzeugbau. Fabrikken bygde i starten bare kopier av Etrich Taubes endekkere, men dreide mot å bygge rekognoseringsfly, dobbeltdekkere av egen design i løpet av første verdenskrig i tillegg til et mindre antall jager- og bombefly. Rumpler mislyktes i å sikre seg en plass i etterkrigstidens marked og selskapet ble oppløst i 1920.
Nansisjøen

Nansisjøen (kinesisk: 南四湖, pinyin: Nánsì Hú, «sørlige fire sjøer»), eller Weishansjøen, i provinsen Shandong i Folkerepublikken Kina, er den største ferskvannsinnsjøen i det nordlige Kina. Den består av det som en gang var fire innsjøer: Weishan (微山湖, Wēishān Hú), Zhaoyang (昭阳湖, Zhāoyáng Hú), Nanyang (南阳湖, Nányáng Hú) og Dushan (独山湖, Dúshān Hú). Den er 120 km lang og 1266 kvkm stor.
Sannergata (Oslo)

Gateløpet

Gata er en fortsettelse av Waldemar Thranes gate fra Sannerbrua over Akerselva. Den går til Fagerheimgata, like ved der denne krysser ring 2. Navnet er etter Sannergården som lå på sørsiden av Sannergata der Thorvald Meyers gate krysser nå. I området ved Sannergata er det for øvrig funnet ei grav fra ca. 2000 år før vår tidsregning, med både ei flintøks og ei stridsøks av stein. Sannergata har også en bussholdeplass som betjenes av busslinjene 21 (Aker Brygge – Helsfyr T) og 33 (Filipstad – Ellingsrudåsen T).

Fra elva til Toftes gate

På denne strekninga utgjør Sannergata grensa mellom bydelene Grünerløkka (på sørsida) og Sagene (på nordsida). På nordsida ligger først nedre del av parkområdet Mølleparken, deretter nr 2–4, som er et nybygg for NAV (opprinnelig Rikstrygdeverkets hovedkontor; ferdig 2002; arkitekter Anker & Hølaas og N1 Arkitekter). Deretter følger nr 6, som er en del av det nye bolig- og forretningskomplekset Ringnes Park på det tidligere bryggeriområdet.
På sørsida ligger nr 1b, Paulus sykehjem. Videre nr 3 og 5, som er et næringsbygg og et leilighetskompleks i funkisstil. Så en del eldre leiegårder, blant annet Sagenes arbeiderboliger (Toftes gate 25).

Øst for Toftes gate

Resten av gata ligger begge sider i bydel Grünerløkka. Bebyggelsen varierer mellom klassiske leiegårder fra slutten av 1800-tallet og nyere bygg. Nr 12 er Salemkirken fra 1983; arkitekt Odd Kjellhov (arkitektfirma Jarle Berg). Her lå tidligere et forsamlingshus med samme navn fra 1918. På tomta til nr 14 var det brakker for tyske soldater under andre verdenskrig. Disse blei stående til 1970-tallet. Nå er det her et større parkeringshus blant annet for Valdresgata borettslag, som ligger på nordsida.
Nr 32 er en del av boligkomplekset Sannerterrassen, 155 kommunale leiligheter som blei bygd på 1930-tallet. Anlegget blei solgt til private investorer i 2006.
Ulster Unionist Party

Ulster Unionist Party, forkortet UUP, er det ene av de to største unionistiske partiene i Nord-Irland. Partiet blir noen ganger kalt Official Unionist Party (OUP). Fram til 2003 var UUP det største unionistiske partiet i Nord-Irland, men ved valget i Nord-Irland i 2003 fikk Democratic Unionist Party flere stemmer og mandater.
UUP ble dannet den 3. mars 1905 i Ulster Hall i Belfast, under navnet Irish Unionist Party. Partiets fremste formål var å bekjempe innføringen av home rule for Irland. Partiet hadde fra begynnelsen og helt fram til 2005 formelle bånd med Oransjeordenen. I og med delingen av Irland på begynnelsen av 1920-tallet ble det opprettet et eget Ulster-parti. Partiet ble det største i Nord-Irland og var i årene 1921–1972 regjeringsparti i Nord-Irland.
Partileder fra 1995–2005 var David Trimble, som gikk av etter parlamentsvalget i Storbritannia sistnevnte år, da fem av UUPs seks representanter mistet sine plasser i Underhuset. Blant disse var Trimble selv. Den 24. juni 2005 ble sir Reg Empey valgt til ny partileder.
Runar Døving

Aviskronikk februar 2009

Dagbladet trykket 7. februar 2009 en kronikk med tittelen «Reklamen vil redde oss». Kronikken var angivelig skrevet av reklamemannen Kjetil Try. 
Senere kom det fram at det var Runar Døving som sammen med rektor Trond Blindheim hadde forfattet innlegget under falskt navn. Døving sa at han i fremtiden ville skrive flere innlegg under andres navn. «Jeg bryr meg lite om hvordan jeg fremstår, og om noen vil bruke mitt navn; vær så god. Jeg er sitert på massevis av meninger jeg ikke står inne for uansett».
Al-Haram

Al-Haram-moskeen (arabisk المسجد الحرام, Den hellige moskeen), også kjent som Masjid al-Haram, Haram eller Haram sjarif, er en stor moské som ligger rundt Kaba i Mekka. Dette er ifølge tradisjonen stedet der Abraham og Ismael bygde den første helligdommen til guds ære. Her samler muslimske pilegrimer fra hele verden seg i hajjtiden. 
Moskéområdet dekker 356 800 kvadratmeter og har plass til 600.000 til 820 000. På 2000-tallet begynte myndighetene å utvide moskeen med 400.000 m2 slik at den skal få en kapasitet på 2 millioner pilegrimer. På 1960-tallet kom det omkring 200.000 pilegrimer til hajj, i 1977 kom over 1 million.

Okkupasjonen i 1979

Den første dagen i år 1400 etter islamsk kalender (20. november 1979) tok flere hundre bevæpnede religiøse opprørere kontroll over moskeen. Det var omkring 50.000-100.000 bedende muslimer på området. Moskeen ble frigjort etter to ukers kamp med bruk spesialstyrker, stridsvogner og artilleri, og påfølgende skader på bygget. Hendelsen skal ha vært en viktig inspirasjon for Osama bin Laden og en begynnelsen på hans motstand mot landets regime.
Hånger

Hånger er et tettsted i Värnamo kommune i Jönköpings län i Småland i Sverige. I 2010 hadde tettstedet 301 innbyggere.
Jesuit Hill Battery

Jesuit Hill Battery (maltesisk: Batterija tal-Għolja tal-Ġiżwiti), også omtalt som Jesuit Battery eller Point Cortin Battery, var et batteri i Marsa, Malta. Det ble bygget av maltesiske opprørere under den franske blokade i 1798-1800. Det var en del av en kjede av batterier og skyttergraver rundt de franske posisjoner i Marsamxett-havna og Grand Harbour.
Batteriet ble bygget på bakken kjent som Jesuit Hill. Marsa-batteriet i nærheten lå på bakken nær strandkanten. Batteriet var lite, og besto av en liten murbrystning med to skyteskår, et magasin som lå i en terrasse på den ene siden, og et annet i ruinene på den andre siden. Magasinet ble kamuflert og beskyttet av et lag med jord. En stor bygning på baksiden ble brukt som brakker eller kaserner. Batteriet ble ansett som en avansert stilling på Tas-Samra Camp og var bemannet av menn fra Qormi. Det var bevæpnet med to kanoner. Batteriet skjøt sitt første skudd 5. april 1799.
Som de andre franske festningsverkene ble Jesuit Hill-batteriet demontert, muligens en gang etter 1814. Ingen spor av batteriet kan sees i dag, og området er nå tungt industrialisert. Området er nå bebygd  av Marsa Power Station.
Prosenella

Utseende

Middelsstore, lange og slanke, ensfarget lysbrune trebukker. Antennene er omtrent så lange som kroppen, det tredje leddet er forstørret, spindelformet. Pronotum er sylindrisk med en liten pigg midt på hver sidekant, dekkvingene jevnbrede.

Utbredelse

Slekten er kjent fra Brasil og det nordlige Argentina.
E.ON

E.ON Ruhrgas

E.ON Ruhrgas er det største børsnoterte gass- og kraftselskap i verden. Selskapet har 88 000 ansatte og hadde i 2007 en omsetning på 69 milliiarder euro, noe som tilsvarer 550 milliarder norske kroner. E.ON Ruhrgas erverver en fjerdedel av naturgassen sin fra Norge, men eier selv 30 prosent av Njord-feltet og 28 prosent av Skarv/Idun-reservene. Selskapet ønsker å ekspandere ytterligere på norsk sokkel ved å delta i lisensrunder samt ved oppkjøp av selskaper samt gassfelter.
The Necessary Death of Charlie Countryman

Handling

Den ytterst gjennomsnittlige unge mannen Charlie Countryman (Shia LaBeouf) faller for den unge ungareren Gabi (Evan Rachel Wood) når han møter henne etter å ha sittet ved siden av faren hennes på et fly, noe som etterhvert resulterer i at faren hennes dør. Det skal vise seg at det er en kraftig hake: hun "tilhører" allerede en voldelig mafiaboss (Mads Mikkelsen), som ikke har noen planer om å slippe henne fra seg.
Sabiaceae

Beskrivelse

Familiens to deler har flere morfologiske forskjeller: Sabiaceae s.s. består vedaktige klatreplanter (lianer) fra tropisk Sørøst-Asia, mens Meliosmaceae er busker eller trær til 25 m i Mellom-Amerika og Sørøst-Asia. 
Den første gruppa har radiærsymmetriske, tvekjønna blomster som er 5- eller 7-tallige. Begerbladene er sammenvokst ved basis, kronbladene er smale og det er fem pollenbærere. Fruktknuten er oversittende og består av to fruktblad som er sammenvokst nederst og som utvikler seg til en steinfrukt som ofte er markert todelt. 
Den andre gruppa (Meliosmaceae) har ensymmetriske blomster tvekjønna blomster med 3 eller 5 begerblad og 5 kronblader. Det er normalt fem pollenbærere, men tre er ofte sterile (staminoder).

Utbredelse

Sabiaceae s.s. finnes kun i Sørøst-Asia og ut til Salomonøyene. Hovedutbredelsen er vestlige Himalaya, nordlige Indokina og sørvestre Kina. Økologisk vokser de gjerne i skog opp til 3 300 m. Melismoceae-delen av familien har en todelt utbredelse; 15 arter finnes fra vestlige Himalaya til sørvestre India til Japan og Ny-Guinea og ca 10 arter finnes Mexico og Vest-India til nordlige halvdel av Sør-Amerika. Disse artene finnes i både tørre og fuktige skoger.

Nytte

Blader av slekta Sabia har vært brukt i India for å dempe hevelser, mens de i Ny-Guinea har vært spist som feberdempende. Noen arter av Meliosma har vært brukt som tømmer til for eksempel hjul, mens blad av andre arter kan brukes som grønnsaker.

Systematikk

Familien ble opprettet første gang i 1851 av Karl Ludwig von Blume på basis av slekta Sabia som var beskrevet av Colebrooke med S. lanceolata som type. 
I Cronquist-systemet fram til 1998 var familien og artene plassert i ordenen Ranunculales. De to slektene Meliosma og Ophiocaryon har vært skilt ut i en egen familie eller underfamilie – Meliosmaceae (synonymer: Millingtoniaceae, Wellingtoniaceae). Fossile arter er kjent fra kritt-tiden inntil 98 millioner år siden.
Takhtajan plasserte Sabiaceae og Meliosmaceae som separate familier i en egen orden som han navnga: Sabiales.
Gambetta (Paris Metro)

Historikk

Stasjonen ble åpnet i 1905 og var den opprinnelige endestasjonen for linje 3 før forlengelsen til Porte des Lilas.
I perioden 1968–1971 ble linje 3 lagt om mot øst fra Gambetta til Gallieni via Porte de Bagnolet. Den gamle traséen fra Gambetta til Porte des Lilas dannet så grunnlaget for den nye linje 3bis.
Den nye stasjonen Gambetta ble ved denne anledning bygget ved delvis å absorbere den nå nedlagte stasjonen Martin Nadaud. Den gamle Gambetta-stasjonen er i dag endestasjon på linje 3bis.
Den blå moské i Mazar e-Sharif

Den blå moské i Mazar-e Sharif i Balkhprovinsen i Afghanistan anses å være en av de shiamuslimske viktigste helligdommer, ettersom i følge tradisjonen «en av de fire rettferdige kalifer», Ali, ligger begravd der. En lokal mullah hadde et drømmesyn om dette på 1100-tallet, og efter prøving av drømmens validitet lot sultan Ahmed Sanjar bygge en moské og by på samme sted. 
Den opprinnelige moskéen ble ødelagt av Djingis khan på 1200-tallet. Dagens bygning ble oppført på 1400-tallet av Husain Baiqara. Det er nokså trolig at zoroasteren Zarathustra ligger begravd her fra  tidligere.
Kenya African Union

Kenya African Union (KAU) var en politisk gruppe i Kenya, stiftet i 1942 som arbeidet for landets selvstendighet.
I 1947 ble Jomo Kenyatta valgt til leder for KAU. For å samle motstanden mot det britiske kolonistyret fikk han organisasjonen til å veøge en ledelse som var satt sammen av representanter for flere av de ulike folkegruppene i Kenya. I 1948 sluttet der også Oginga Odinga fra luo-folket seg til KAU.
I de følgende årene hadde KAU, med omkring 150 000 medlemmer i Kenya og var den ledende motstandbevegelsen. I årene 1952 til 1960 pågikk Mau Mau-opprøret, og i 1953 forbø britene KAU og fengslet Kenyatta.
I 1960 gikk KAU sammen med People's Congress Party og Kenya Independent Movement og dannet Kenyas afrikanske nasjonale union (KANU).
Anatolij Mikhailovitsj Golitsyn

Bakgrunn

Golitsyn var født i Pirjatin, en by mellom Kiev og Poltava i Ukraina. 
I 1946 ble han ansatt i MGB, forløperen til KGB. Fra 1950 til 1953 arbeidet han i Amerika-avdelingen i kontraspionasjen. Fra midten av 1953 var han rezident i den sovjetiske ambassaden i Wien, frem til slutten av 1954. Da kom han tilbake til Moskva.
Etter forfremmelse til major i 1958 ble han medarbeider i avdelingen PGU i KGB, som hadde et særskilt ansvar for etterretning rettet mot NATO. I 1960 ble han under dekke som ambassadeattasjé Klimov satt inn i Helsingfors.

KGB – arbeid for CIA

Han skaffet et bredt spekter av informasjon til CIA med detaljer om KGB-residensen i Helsingfors og andre og detaljer om KGB sine metoder om rekruttering og styring av agenter.

Avhopper

Golitsyn arbeidet i planavdelingen i KGB med majors rang. I 1961 ble han ført over til residensen i Helsingfors under navnet «Ivan Klimov» som visekonsul og attaché. Han hoppet av med kone og barn til CIA via Helsinki den 15. desember 1961. Han tok toget til Haparanda ved den svensk-finske grensa, ble møtt av CIA der og fløyet til USA via Stockholm. Der ble han forhørt av James Jesus Angleton, sjef for CIAs kontraetterretning. 
I januar påfølgende sendte KGB ut meddelelse til femtifire agenter rundt om i verden om å minimere skadene. Alle møter med viktige agenter opphørte umiddelbart. I november 1962 etterlyste Vladimir Semitjastnyj, KGBs leder, Golitsyn og andre «potensielt farlige forrædere». Ordren var at Golitsyn skulle snikmyrdes.
Golitsyn hadde med seg informasjon som gjorde at Kim Philby, Donald Duart Maclean, Guy Burgess, John Vassall og Aleksander Kopatzky som alle arbeidet i Tyskland, ble kjent skyldige som moldvarper i CIA og FBI. Etter hvert ble beskyldingene om hvem som var KGB-agenter mer kontroversielle: Henry Kissinger, Harold Wilson og Urho Kekkonen er bare eksempel på dette.
Han ble amerikansk statsborger i 1984.

I populærkulturen

Den amerikanske filmen Mission Impossible fra 1996 handler om en agent med samme historie som Anatolij Golitsyn, men nå med navnet Alexander Golitsyn. Hovedrollen ble spilt av skuespilleren Marcel Iures.
Ecobici

Ecobici er et system for utleie av bysykler i Mexico by. Det ble innført 16. februar 2010. Det opereres av Clear Channel gjennom datterselskapet Smartbike, som også driver samme type systemer blant annet i Spania, Frankrike, Norge, Sverige og Italia.
Systemet består av over 90 stasjoner rundt om i byen. Syklene kan benyttes ved å kjøpe et kort, og med dette kan man ta en sykkel fra en hvilken som helst stasjon og sette den fra seg på en annen. Systemet er i drift fra klokka 06.00 til 00.30.
Primera División 1982–1983

Primera División 1982-83 var den 52. sesongen i spansk toppfotball siden den ble innført. Sesongen startet 4. september 1982 og ble avsluttet 1. mai 1983. Rincón fra Real Betis ble toppscorer med 20 ligamål. Athletic Bilbao vant sin 7. ligatittel denne sesongen.
Mizpa

Mizpa er et kristent stevnested i Follesebygda, og er kulturminnested for Askøy kommune. Stedet ble vigslet 13. juni 1909. Det eies og driftes av forsamlingen på Follese bedehus.
Follese bedehus ble bygd på dugnad, og stod ferdig i 1892. Bedehuset fikk raskt stor aktivitet, og man fikk behov for en større samlingsplass. Om sommeren arrangerte man møtene i friluft, og disse sommermøtene ble ble til storsamlinger som samlet mellom fire og fem tusen mennesker fra Askøy og øyene rundt Hjeltefjorden. Disse stevnene ble kalt «Det Stora Møte». 
Området Mizpa ligger på Stølen på Follese, og ble skilt ut og gitt vederlagsfritt til forsamlingen i 1890. Stedet er et naturlig amfi, og ble straks tatt i bruk til friluftsmøtene. 13. juni 1909 ble stedet vigslet og gitt navnet Mizpa.  Navnet er hentet fra 1. Mosebok i Bibelen og betyr «vakttårn». 
Mizpa er fremdeles i aktiv bruk. «Det Stora Møte» blir avholdt hver sommer, men uten den oppslutningen det hadde i begynnelsen. Stedet ble valgt tilkulturminnested for Askøy kommune i 2000, og ble godkjent som vigselsted av Bjørgvin biskop i 2004. Det blir avholdt gudstjenester i regi av Strusshamn menighet i Den norske kirke Kristi himmelfartsdag, og stedet er bygdens samlingspunkt på 17. mai. 
Amfiet har 800 sitteplasser, og blir og brukt til konserter. Før jul brukes også Mizpa til Follese skole sine juleavslutninger.
Syrah

Historie

Noen trodde lenge at druen opprinnelig kom fra Persia, og at den fikk navnet sitt fra byen Shiraz. Andre hevdet at den opprinnelig kom fra Egypt, og derifra til Rhône. En DNA-analyse tyder på at den er fremavlet i Rhône, ved en krysning mellom to druetyper, Mondeuse Blanc og Dureza.
I 1832 ble den importert til Australia av skotten James Busby.

Smak

Når syrah er best, smaker og lukter den av nelliker, fioler og eksotiske blomster, med alderen utvikler den en smak av lær, sjokolade og tobakk.
I Australia er vinene ofte kraftigere, men smakene er mykere, med toner av søt lakris og brent gummi. De har ofte mer smak av frukt, som kirsebær og svarte vinbær.
I Sør-Afrika forekommer både fransk stil og australsk stil på syrah-vinene. Ofte staves de også etter karakteren: «syrah» om vinen er i fransk stil, «shiraz» om vinen er av australsk stil.

Holdbarhet

Syrah er godt egnet til lagring på grunn av stort innehold av tanniner. Finere årganger av syrah-viner kan lagres og utvikles i årevis. Som en tommelfingerregel sies det at man ikke skal drikke de store syrah-vinene fra Rhône før tidligst 10 år etter høståret, mens mindre edle viner fra f.eks. Crozes-Hermitage og Saint-Joseph kan drikkes allerede etter fem år. Syrah-viner som drikkes før de er fullt flaskemodne, kan smake tarvelig og surt og lukte av brent gummi.
I Australia og California blandes syrah ofte med cabernet sauvignon, som gir en bløtere og mer tilgjengelig vin.
Lucanus nobilis

Kjennetegn

En middelsstor til stor (hannen 37-68 millimeter), blank, brunsvart hjortebille. Mandiblene hos hannen er kraftige og krumme, i mesteparten av lengden sagtakkede langs innerkanten, også med en kraftig tann omtrent to tredjedeler ute. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er mørke.

Utbredelse

Arten er bare kjent fra Vietnam.
STS-29

Høydepunkter og oppsummering

Tredje og siste delen av Tracking and Data Relay satelliten (TDRS) ble transportet opp og ut i bane. Discovery hadde også med seg annen last, inkludert mange eksperimenter med rotter og egg. Et av eksperimentene var også deltagende i muligheten med å utforme romstasjonen Freedom, en stasjon som aldri ble noe av men som likevel bidro til utviklingen av romstasjonen ISS.